แม่หนูมีอาการปวดหัวแบบตุบๆ มึนๆอ่ะคะ จะเป้นทุกวันตอนเย็นหลังจากเลิกงาน แต่ ปวดไม่มาก แม่อายุ 55 คะ เกิดจากอะไรคะ จะเป็นอะไรมั้ยคะ ไปเช็คความดันแล้วปกติคะ ตอบหนูทีนะคะ
สวัสดีค่ะ ปวดหัวที่พบได้บ่อยอาจมีสาเหตุจากความเครียด ใช้สายตาหนัก ไมเกรน หากเกิดจากความเครียดมักพบอาการปวดบีบที่ขมับ ส่วนไมเกรนมักปวดตุบ ๆ ร้าวไปที่กระบอกตาอาจเป็นข้างเดียวหรือทั้งสองข้าง คลื่นไส้ อาเจียน เป็นต้น ความดันเป็นเพียงหนึ่งในสาเหตุที่ทำให้ปวดหัวค่ะเบื้องต้นอาจทานยาลดปวดพาราเซตามอล พักผ่อนให้เพียงพอ ลดความเครียด ทานอาหารที่มีประโยชน์ แต่หากอาการไม่ดีขึ้นหรือมีไข้ ทรงตัวลำบาก การมองเห็นลดลง ควรไปพบแพทย์เพื่อตรวจรักษาอย่างเหมาะสมค่ะ ขอให้อาการดีขึ้นค่ะ